Microsoft Hrvatska u suradnji s CARNetom i uz podršku Ministarstva znanosti, obrazovanja i sporta pokrenuli su projekt ***Microsoft Wi-Fi***. Ovim projektom su stvoreni još bolji uvjeti za povezivanje svih učenika i djelatnika naše škole na Internet (do sada je to bilo moguće putem žičane mreže iz većine hodnika, učionica i kabineta). Osim **bolje povezanosti** projekt će omogućiti **brži** i **sigurniji** ulazak u „internetski svijet znanja“ jer ima **visoku razinu sigurnosti i kontrole spajanja na mrežu**. Svi korisnici mreži mogu **pristupati samo** **kroz** njihove **AAI@eduHr identitete**.

**Kako dobiti elektronički identitet u sustavu *AAI@EduHr*?**

Svi učenici elektronički identitet u sustavu *AAI@EduHr* dobivaju polaskom u školu (1. razred), a djelatnici zapošljavanjem u školi. Elektroničke identitete stvara školski administrator imenika – tajnica Jadranka Lamešić.

VAŽNO je čuvati vlastite podatke o elektroničkom identitetu.

**SAVJET:** Pohranite list sa podacima elektroničkog identiteta na sigurno mjesto (npr. sa vašom domovnicom ili svjedodžbom), fotografirajte mobitelom ili zapišite *Korisničku oznaku* i Zaporku u *Word* ili *Excel* dokument.

**Kako se prijaviti na bežičnu mrežu *Microsoft Wi-Fi@Carnet K-12*?**

Prije prvog spajanja na bežičnu mrežu *Microsoft Wi-Fi@Carnet K-12* **registrirajte se** kao korisnik usluge MS Office 365:

1. na školskoj web stranici (<http://os-igkovacic-sb.skole.hr/>) kliknite na sličicu koja će vas odvesti do početne stranice usluge **Office365** <https://office365.skole.hr/> .

2. Slijedite upute za registraciju: „Prijava“ 🡺 [AAI@EduHr Prijava](https://office365.skole.hr/default/dologin) 🡺 Unese se *Korisnička oznaka* (korisničko ime) i *Zaporka* (Lozinka) svog *AAI@EduHr* računa 🡺 Nakon toga otvara se prozor gdje će se pojaviti *Pravila korištenja*. **Potrebno je prihvatiti *Pravila korištenja***.

Ovim postupkom ste **dobili** **besplatan pristup** školskom sustavu alata *MS Office 365* **i** *iCloud* **prostor za pohranu** podataka veličine 1TB, a istovremeno ste **aktivirani kao korisnik** bežične mreže ***Microsoft Wi-Fi@Carnet K-12****.*

SPREMNI STE ZA SPAJANJE NA INTERNET PUTEM BEŽIĆNE MREŽE ***Microsoft Wi-Fi@Carnet K-12 i vašeg elektroničkog identiteta AAI@EduHr***. Mreža bi vas trebala prepoznati i prihvatiti kada se spajate svojim računalom, tabletom ili mobitelom.

Ako ne uspijete u svemu ovome javite se vašem učitelju informatike Tomislavu Lačiću ili ravnatelju Zlatku Bagariću.